stanford-oval/wikipedia huggingface dataset:
Saad El-Din El-Shorbagui

Saad El-Din El-Shorbagui (arab. سعد الدين الشوربجي‎, Sa‘d ad-Dīn aš-Šūrbajī; 21. heinäkuuta 1920 – 9. lokakuuta 1992) oli egyptiläinen ampuja. Hän osallistui Helsingin olympialaisissa 1952 300 metrin vapaakiväärin moniasentokilpailuun, jossa hän sijoittui 30:ksi.
Jokivarren koulu (Jyväskylä)

| Jokivarren koulu |
| --- | --- |
 Koulun vanha päärakennus.
Sijainti:  Jokivarrentie 10 / Arvinkuja 12, Kuokkalanpelto, Jyväskylä
Lakkautettu:  2006
Luokat:  1–6
Jokivarren koulu oli Jyväskylän Kuokkalanpellolla toiminut peruskoulun ala-aste.
Koulu perustettiin kansakouluna vuonna 1897. Se toimi Rauhalahden talossa vuoteen 1903 asti, jolloin koulu siirtyi uusiin tiloihin Kuokkalan kartanon luovuttamalle maalle. Koulun tiloja laajennettiin vuonna 1930. Vuoden 1965 alueliitoksessa Jokivarren koulu ja Tikan koulu siirtyivät Jyväskylän maalaiskunnalta kaupungille. Kansakoulu muutettiin peruskouluksi vuonna 1973.
Koulu lakkautettiin vuonna 2005 säästösyistä ja toiminta loppui lukuvuoden 2005–2006 päätyttyä. Vuonna 2007 koulun ympäristölle alettiin laatia uutta asutuksen mahdollistavaa kaavaa. Suunnitelmassa päätettiin vanhan 1930-luvun koulurakennuksen säilyttämisestä ja uudemmanselvennä rakennuksen purkamisesta. Kaava otettiin käyttöön seuraavana vuonna.
Sandown

| Sandown |
| --- | --- |
 Sandown Pier.
 fiSandown 
 50°39′18″N, 1°09′14″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Isle of Wight
Hallinnon tyyppi:  Kunta
Maantiede
Kokonaispinta-ala:  4 km²
Väestö
Väkiluku (2021):  12 000
Väestötiheys:  3 327 as./km²
 sandowntowncouncil.gov.uk 
Sandown on vajaan 12 000 asukkaan merenrantakaupunki ja 7 000 asukkaan kunta Isle of Wightin kaakkoisrannikolla Etelä-Englannissa. Se, samoin kuin sen naapurikaupunki Shanklin, sijaitsevat Sandown Bayn rannalla. Molemmat ovat perinteisiä rantalomakohteita, jotka ovat kuuluisia viktoriaanisista taloistaan ja hiekkarannoistaan. Sandownin lähettyvillä sijaitsi ennen Sandownin linna.
Sandownin ystävyyskaupungit ovat Tonnay-Charente Ranskassa ja St. Pete Beach Floridassa, Yhdysvalloissa.
Luonnonkauneus

Sandown on tyypillinen viktoriaaninen merenrantakaupunki ja sen erikoisuus on ympäröivä luonnonkauneus. Sen pohjoispuolella sijaitsee Culver Down, kalkkikumpu, joka on avoinna yleisölle ja sen omistaa pääasiassa National Trust. Culver Down suosii monia villieläimiä ja sen reunoille pesiviä lintuja. Lähellä sisämaata sijaitsee Sandownin tasanko, yksi harvoista Wightsaaren makeanveden kosteikoista. Alueella sijaitsee Alverstone Mead Local Nature Reserve, joka on suosittu paikka lintujen tarkkailuun. Etäämmällä sisämaassa Borthwoodin metsämaa tarjoaa kävelyreittimahdollisuuksia.[lähde? ]
Kaikista merkittävin luontoalue on Special Area of Conservation, joka peittää merellisen sublitoraalisen alueen. Erikoisen alhaisen laskuveden aikaan kivettynyt metsä paljastuu osittain näkyviin merenpohjasta Sandown Bayn pohjoisosassa ja rannalle ajautuukin usein kivettyneiden puiden osia.
Turismi

Sandown on ollut suosittu merellinen virkistäytymispaikka aina viktoriaanisesta ajasta lähtien hiekkarantojen ja suotuisien säiden ansiosta. Se onnistui, muiden wightsaarelaisten virkistäytymiskohteiden kanssa, yhdistämään Sandownin Ventnoriin rautatiellä saaren etelärannikolla ja Rydeen pohjoisrannikolla. Sandownin rautatieasema on vieläkin vanhan toimivan rautatien varrella, joka tätä nykyä kulkee Ryde Pieriltä Shankliniin.
Nykyään Sandownin kävelykatu rehentelee viktoriaanisilla ja edvardiaanisilla hotelleillaan. Sandown Pier tarjoaa laajat huvittelumahdollisuudet pelikeskuksineen ja leikkipaikkoineen. Se tarjoaa myös mahdollisuuden kalastaa. Pohjoisempana on Wightsaaren eläintarha, suurten kissaeläinten pyhäkkö ja muita mahdollisuuksia virkistäytyä joihin lukeutuu muun muassa 18 reiän golfrata, geologinen museo Dinosaur Isle sekä tenniskenttiä ja keilaratoja.
Kuuluisia yhteyksiä

John Wilkes, Lontoon entinen pormestari, omisti talon jossa vietti paljon aikaa Sandownissa. Talon sivustalla on muistolaatta High Streetin kulmassa. Yleensä sunnuntaiaamuisin Wilkes kävi Shanklinin kirkossa ja jumalanpalveluksen jälkeen käveli peltojen yli Knightoniin David Garrickin ja vaimonsa kanssa.
Sir Isaac Pitmanin sanotaan työskennelleen pikakirjoitusjärjestelmänsä kanssa Sandownissa.
Lewis Carroll vietti pitkiä lomia Sandownissa ja tapasi ensi kertaa Gertrude Chatawayn rannalla. Gertrude inspiroi Carrollia kirjoittamaan Kraukijahdin.
Charles Darwin aloitti abstraktin työnsä josta tuli myöhemmin Lajien synty Kings Head -hotellissa Sandownissa heinäkuun puolessavälissä vuonna 1858. Heinäkuun lopussa Darwin siirtyi Shanklinin Norfolk House Hoteliin ja viipyi siellä kaksi viikkoa. Darwin palasi useasti tämän jälkeen saarelle lomailemaan.
Säveltäjä Richard Strauss vietti kesälomansa Ocean Hotellissa vuonna 1902 and 1903 jolloin tämä työsti teostaan Symphonia Domestica.
Yhtyeiden Level 42 ja The Bees jäsenet kävivät Sandown High Schoolin ja aloittivat musikaalisen uransa Sandownissa. Näytelmäkirjailija Anthony Minghella on myös koulun entinen oppilas.
Jimmy Tarbuck oli yksi monista esiintyjistä, jotka viettivät kesänsä Sandown Pierillä.
Aiheesta muualla

Wikimedia Commonsissa on kuvia tai muita tiedostoja aiheesta .
Isle of Wightin yhtenäishallintopiirin viralliset sivut (Arkistoitu – Internet Archive)
Sandown High Schoolin viralliset sivut
Wightsaaren turistisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sandown
Käännös suomeksi
Salaperäinen Intia

| Salaperäinen Intia> Aan |
| --- | --- |

Ohjaaja:  Mehboob Khan
Käsikirjoittaja:  R. S. Choudhury
Tuottaja:  Mehboob Khan
Säveltäjä:  Naushad
Kuvaaja:  Faredoon A. Irani
Leikkaaja:  Shamsudin Kadri
Pääosat:  Dilip Kumar Prem Nath Nadira Nimmi
Valmistustiedot
Valmistusmaa:  Intia
Tuotantoyhtiö:  Mehboob Productions
Ensi-ilta:  4. heinäkuuta 1952
Kesto:  161 min
Alkuperäiskieli:  hindi-urdu
Aiheesta muualla
IMDb 
Elonet
Infobox OKNimi-testi OK: 
Salaperäinen Intia (Aan) on intialainen elokuva vuodelta 1952. Sen ohjasi Mehboob Khan ja pääosia näyttelivät Dilip Kumar, Prem Nath, Nadira ja Nimmi. Se oli aikansa sekä kallein että tuottoisin intialainen elokuva.
Näyttelijät

| 0 | 1 | 2 |
| --- | --- | --- |
|  Dilip Kumar  | … |  Jai Tilak   |
|  Prem Nath  | … |  Prinssi Shamsher Singh   |
|  Nadira  | … |  Prinsessa Rajshree   |
|  Nimmi  | … |  Mangala   |
|  Murad  | … |  Maharajah   |
|  Mukri  | … |  Chandan   |
|  Cukoo  | … |  Tanssija   |
Soundtrack

Kaikki sanat Shakeel Badayuni, kaikki sävellykset Naushad.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Maan Mera Ehsan” | Mohammed Rafi | 2.48 |  |  |  |  |  |  |
| 2. | ”Dil Mein Chhupake Pyar Ka” | Mohammed Rafi | 2.55 |  |  |  |  |  |  |
| 3. | ”Tujhe Kho Diya Hamne” | Lata Mangeshkar | 3.14 |  |  |  |  |  |  |
| 4. | ”Aaj Mere Man Mein Sakhi” | Lata Mangeshkar | 3.55 |  |  |  |  |  |  |
| 5. | ”Mohabbat Choome Jinke Haath” | Mohammed Rafi | 3.36 |  |  |  |  |  |  |
| 6. | ”Gao Tarane Man Ke” | Mohammed Rafi, Lata Mangeshkar, Shamshad Begum | 4.41 |  |  |  |  |  |  |
| 7. | ”Takra Gaya Tumse” | Mohammed Rafi | 3.44 |  |  |  |  |  |  |
| 8. | ”Khelo Raang Hamare Sang” | Lata Mangeshkar, Shamshad Begum | 4.18 |  |  |  |  |  |  |
| 9. | ”Aag Lagi Tan Man Mein” | Shamshad Begum | 3.32 |  |  |  |  |  |  |
| 10. | ”Mein Raani Hoon Raja Ki” | Shamshad Begum | 3.10 |  |  |  |  |  |  |
Jepuan kirkko

| Jepuan kirkko |
| --- | --- |
 Kirkko kesäkuussa 2017.
Sijainti:  Uusikaarlepyy
Koordinaatit:  63°24′36.8″N, 022°37′45.8″E
Seurakunta:  Uudenkaarlepyyn seurakunta
Rakentamisvuosi:  1861
Suunnittelija:  Johan Erik Romar
Materiaali:  puu
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Jepuan kirkko on nykyisin Uuteenkaarlepyyhyn kuuluvan entisen Jepuan seurakunnan kirkko. Kirkko rakennettiin puusta vuonna 1861 ja vastaavana mestarina toimi Johan Erik Romar.
Kirkko on tasavartinen ristikirkko, jossa oli alun perin ristikeskustasta kohoava keskustorni. Tämä jouduttiin kuitenkin rakenteellisista syistä purkamaan ja uusi kellotapulinakin toimiva torni rakennettiin alttarilta katsottuna vastakkaisen sakaran päähän vuonna 1876. Kolmiosaisen tornin alin osa on nelikulmainen ja ylin lyhty kahdeksankulmainen. Tornin rakensi Lars Petter Kjäldström. Kirkon sisäkatteena on lautaholvaus.
Kirkkoa on remontoitu ainakin vuosina 1880, 1884, 1908, 1927 1951 ja 1967. Nykyisellään kirkossa on istumapaikkoja 600 ihmiselle. Kirkossa on kahdet urut, joista uudemmat ovat vuodelta 1963. Ne ovat 2-sormioiset ja 14-äänikertaiset. Urut on rakentanut saksalainen Gebr. Jehmlich GmbH. Vanhat, 6-äänikertaiset urut ovat peräisin Pietarsaaren maaseurakunnan kirkosta, josta ne siirrettiin Jepualle jo vuonna 1888. Urkujen alkuperä ja ikä ei ole tarkkaan tiedossa, mutta niiden otaksutaan olevan Henrik Kahelinin rakentamat vuonna 1774.
Kirkon alttaritalu on nimeltään ”Jeesus ja Maria Magdaleena ylösnousseen Vapahtajan haudalla” ja sen on maalannut Alexandra Frosterus-Såltin vuonna 1906. Kirkossa säilytetään myös vanhaa keskiajalta peräisin olevaa Pyhän Olavin puuveistosta, joka kuningas Davidiksi muutettuna oli alun perin kiinnitetty vanhojen urkujen fasadiin.
Aiheesta muualla

Kuvia tai muita tiedostoja aiheesta Jepuan kirkko Wikimedia Commonsissa
Sandra

| Sandra |
| --- | --- |
Nimipäivä:   
– suomenkielinen:  11. syyskuuta
– ruotsinkielinen:  11. syyskuuta
– ortodoksinen:  –
Muunnelmia:  Santra
Vastineita eri kielissä:  Sandy, Sandi
Nimen alkuperä:  lyhenne nimestä Aleksandra
Infobox OKNimi-testi OK: 
Sandra on naisen etunimi. Se oli suomenkielisessä almanakassa vuosina 1929–1949 ja uudestaan vuodesta 2010. Sandra on alun perin lyhennelmä nimestä Aleksandra. Sandra on annettu Suomessa nimeksi vuoden 2019 loppuun mennessä 4 136 naiselle. Nimi yleistyi Suomessa 1980- ja 1990-luvuilla.
Aiheesta muualla

Kuvia tai muita tiedostoja aiheesta Sandra Wikimedia Commonsissa
Jokivarren koulu (Vantaa)

| Jokivarren koulu |
| --- | --- |

Sijainti:  Jokivarren opetuspiste: Sorvatie 16, 01480 Vantaa Nikinmäen opetuspiste: Perhotie 27, 01490 Vantaa
Koordinaatit:  60.3467°N, 25.1128°E (Jokivarren opetuspiste)
Tyyppi:  suomenkielinen alakoulu
Rehtori:  Anna-Leena Säde, apulaisrehtori Johanna Kaario
Luokat:  1–6
Oppilaita:  819 (2019)
Verkkosivut
Jokivarren koulu on alakoulu Jokivarren ja Nikinmäen kaupunginosissa Korson suuralueella Koillis-Vantaalla. Noin 820 oppilaan suomenkieliseen alakouluun kuuluvat luokka-asteet 1–6. Koululla on kaksi opetuspistettä:
Jokivarren koulu  (Sorvatie 16, 01480 Vantaa)
Nikinmäen opetuspiste  (Perhotie 27, 01490 Vantaa)
Jokivarren opetuspiste
Nikinmäen opetuspiste
Päätös Jokivarren koulun perustamisesta tehtiin Korson koulupiirissä helmikuussa 1903.[lähde? ] Kansakoulu valmistui vuonna 1922.[lähde? ] Kaksikerroksinen rakennus toimi nuorisotilana 1980- ja 1990-luvuilla ja myöhemmin päiväkotina Vanhan Lahdentien varrella.[lähde? ] Viimeistään 2000-luvun puolella se siirtyi yksityisomistukseen. Viereiselle tontille Harrikujan mutkaan avautui suurempi päiväkoti vuonna 2012.
Tammikuussa 1958 alkoi kouluopetus nykyisen Jokivarren koulun kiinteistössä Lahdenväylän Sipoontien liittymän koillispuolella. Koulurakennus sai lisäsiiven vuonna 1996 ja vanha puoli kunnostettiin seuraavana vuonna. Lisääntyneen oppilasmäärän johdosta koulua laajennettiin vuonna 2002 pihapaviljongilla.
Nikinmäen opetuspiste otettiin käyttöön syksyllä 2006. Nikinmäen koulua laajennettiin vuosina 2011–2012 kunnostamalla rakennuksessa sijainneet neuvola ja pienemmän piharakennuksen päiväkoti koulutiloiksi. Nikinmäen koulurakennuksessa toimii nykyäänkin Nikinmäen päiväkoti.
Sarakínan rotko

Sarakínan rotko
Sarakínan rotkoa.
| --- | --- |
Sijainti:  Ierápetra, Lasíthi, Kreeta, Kreikka
| --- | --- |
Nimi alkuperäiskielellä:  Φαράγγι Σαρακίνας
Tyyppi:  Kanjoni 
muokkaa - muokkaa wikitekstiä - muokkaa Wikidataa
Sarakínan rotko (kreik. Φαράγγι Σαρακίνας, Farángi Sarakínas) on rotko Kreetan saarella Kreikassa. Se sijaitsee saaren itäosassa,  Lasíthin alueyksikössä Ierápetran kunnassa.
Sarakínan rotkoa.
Rotkon pituus on noin 1,5 kilometriä ja sen leveys vaihtelee 3–10 metrin välillä. Seinämien korkeus on noin 150 metriä. Rotkossa virkaa Kryopótamos-joki. Veden määrä vaihtelee vuodenaikojen mukaan. Rotkon nimi viittaa saraseeneihin.
Aiheesta muualla

Kuvia tai muita tiedostoja aiheesta Sarakínan rotko Wikimedia Commonsissa
Jesse Owens

| Jesse Owens |
| --- | --- |
 Owens vuonna 1936.
Henkilötiedot
Syntynyt: 12. syyskuuta 1913 Oakville, Alabama, Yhdysvallat
Kuollut: 31. maaliskuuta 1980 (66 vuotta) Tucson, Arizona, Yhdysvallat
Kansalaisuus:   yhdysvaltalainen
Uran tiedot
Laji:  pikajuoksu, pituushyppy
Saavutukset
Voitot:  4 olympiakultaa
Aiheesta muualla
www.jesseowens.com
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Berliini 1936 | 100 m |  |
|  Kultaa | Berliini 1936 | 200 m |  |
|  Kultaa | Berliini 1936 | 4×100 m |  |
|  Kultaa | Berliini 1936 | Pituus |  |
Owens pituushypyssä Berliinin olympialaisissa vuonna 1936
James Cleveland ”Jesse” Owens (12. syyskuuta 1913 Oakville, Alabama, Yhdysvallat – 31. maaliskuuta 1980 Tucson, Arizona, Yhdysvallat) oli yhdysvaltalainen yleisurheilija. Hän voitti Berliinin olympialaisissa 1936 neljä kultamitalia, ja hänellä oli samanaikaisesti hallussaan kaikki pikajuoksujen sekä pituushypyn maailmanennätykset. Urheilu-uransa jälkeen Owens menestyi hyvin yritysten puhemiehenä, järjestötehtävissä ja hyväntahdon lähettiläänä.
Varhainen elämä

James Cleveland Owens syntyi 12. syyskuuta 1913 Oakvillessä Lawrencen piirikunnassa Alabamassa Henry ja Emma Owensin kymmenlapsisen afroamerikkalaisen perheen yhdeksänneksi lapseksi. Pian ensimmäisen maailmansodan jälkeen perhe muutti pohjoiseen Clevelandiin Ohioon, mistä isä sai töitä teollisuudessa. Tarinan mukaan Jamesin opettaja kuuli pojan lempinimen ”J. C.” väärin ”Jesse”, minkä jälkeen poika tunnettiin Jessenä. Myöhemmin perhe joutui ahdinkoon suuren laman ja isän auto-onnettomuuden seurauksena. Saadakseen paremmin töitä Owens kirjautui vuonna 1930 teknilliseen lukioon.
Urheilu-ura

Owensista kehittyi lukionsa tähtiurheilija pituushypyssä ja pikajuoksussa. Hän hallitsi lukioiden välisiä kilpailuja ja haastoi vuonna 1933 jo maailman parhaat pikajuoksijat Amateur Athletic Union -liiton kilpailuissa. Owens sai yliopistoilta urheilijastipenditarjouksia, ja hän valitsi Ohion osavaltionyliopiston. Hän puhui tuolloin käytäntönä ollutta rotuerottelua vastaan mutta ei hyökännyt sitä vastaan samalla tavoin suoraan kuin jotkin hänen mustista tovereistaan vaan kannatti maltillisia mustien järjestöjä, kuten Urban Leagueta.
Owens rikkoi toukokuussa 1935 Ann Arborissa yliopistojen välisissä kilpailuissa vajaan tunnin aikana maailmanennätykset pituushypyssä (813), 220 jaardin juoksussa (20,3) ja 220 jaardin matalien aitojen juoksussa (22,6) sekä sivusi 100 jaardin juoksun maailmanennätystä (9,4).
Owens tuki aluksi ehdotettua olympiaboikottia vuoden 1936 Berliinin kisoihin natsi-Saksan harjoittamien sortotoimien vuoksi, mutta muutti mielensä. Berliinin olympiakisoissa Owens nousi tähdeksi. Hän voitti neljä kultamitalia: 100 metrin juoksun (10,3, olympiaennätys), 200 metrin juoksun (20,7, maailmanennätys), pituushypyn (806) sekä pikaviestijuoksun Yhdysvaltojen joukkueessa. Owensin menestys nähtiin takaiskuksi natsien teorioille valkoisten ja arjalaisten rodullisesta paremmuudesta. Tunnetun uskomuksen mukaan Saksan johtaja Adolf Hitler kieltäytyi kättelemästä Owensia, mutta Owens itse kiistää tämän. Hän kertoi Hitlerin heiluttaneen hänelle ja heiluttaneensa itse takaisin. Hitler kätteli ensimmäisenä kisapäivänä saksalaiset voittajat. Olympiakomitea pyysi häntä kättelemään kaikki tai ei ketään, ja Hitler valitsi jälkimmäisen. Owens ystävystyi kisojen aikana saksalaisen kilpakumppaninsa Lutz Longin kanssa. Tämän antaman neuvon ansiosta Owens onnistui välttämään kolmannen yliastutun hypyn ja selviytymään kolmelle jatkokierrokselle.
Owensilla oli olympialaisten jälkeen hallussaan samanaikaisesti kaikki pikajuoksun maailmanennätykset, ja hänen pituushyppyennätyksensä kesti 25 vuotta. Hän ei enää saanut tilaisuutta kilpailla olympiakisoissa, sillä seuraavat kisat peruuntuivat toisen maailmansodan johdosta. Hän oli myös menettänyt amatöörikilpailuoikeutensa markkinoituaan olympialaisten jälkeen Yhdysvalloissa kaupallisia tuotteita.
Kilpauran jälkeinen ura

Owens sai olympiakisojen jälkeen Yhdysvalloissa sankarin vastaanoton vaikkakin yhä toisen luokan kansalaisena etnisyytensä vuoksi, ja hänen kunniakseen järjestettiin suuria paraateja. Owens jatkoi opintojaan yliopistossa mutta ei koskaan valmistunut, mikä vei häneltä myöhemmin useita työmahdollisuuksia. Hän kuitenkin ansaitsi rotusorrosta huolimatta kohtalaisen hyvän elannon viihdealalla esimerkiksi swing-yhtyeen keulakuvana ja juoksemalla markkinoilla kilpaa hevosia vastaan. Hän sai rahaa myös republikaaniselta puolueelta vastineeksi puolueen ehdokkaille vaaleissa antamastaan tuesta. Owens kannatti republikaaneja koko ikänsä, vaikka 1930-luvun jälkeen mustat amerikkalaiset tukivat yleensä demokraatteja.
Owens menetti suuren osan omaisuudestaan epäonnistuneissa liiketoimissa ja tuhlaamisen johdosta. Vuonna 1942 Owens sai liittovaltiolta työpaikan mustille suunnatussa kansallisessa kuntohankkeessa. Seuraavana vuonna Ford Motor Company värväsi hänet Detroitiin kahdeksi vuodeksi valvomaan yhtiön suhteita mustiin työntekijöihinsä. Sen jälkeen Owens avasi urheilutarvikeliikkeen, joka ei menestynyt. Hän jatkoi näytösjuoksuissa esiintymistä ja palasi vuonna 1949 Chicagoon, missä hän työskenteli useiden yritysten johtotehtävissä ja perusti omia liikeyrityksiä. Vuonna 1953 Illinois'n republikaaninen kuvernööri nimitti Owensin osavaltion nuorisokomission johtajaksi, ja seuraavan seitsemän vuoden aikana kun republikaanit olivat vallassa, Owens valvoi osavaltion nuorille suunnattuja virkistys- ja opetushankkeita. Sen ohella hän toimi useiden yritysten puhemiehenä.
Owens nostettiin 1950-luvun aikana esimerkiksi siitä, että afroamerikkalainenkin pystyy menestymään Yhdysvalloissa. Presidentti Dwight D. Eisenhower lähetti Owensin kansainvälisille hyväntahdon kiertueille, jotka jatkuivat aina 1970-luvulle saakka. 1960-luvun kansalaisoikeustaisteluissa Owens otti maltillisen kannan rotujen tasa-arvon edistämiseen ja vastusti radikaaleja mustia aktivisteja, kuten Black Power -liikettä, Muhammad Alia ja myös Martin Luther Kingin uhmakkaita taktiikoita. Hän kohtasi arvostelua monien afroamerikkalaisten taholta väittäessään, että rasismi ei enää estänyt mustia menestymästä Yhdysvalloissa. Owens julkaisi ajattelustaan kirjat Blackthink (1970) ja I Have Changed (1972), joista jälkimmäisessä hän antoi jälkikäteen tunnustusta kansalaisoikeusliikkeelle ja veti takaisin joitain väitteitään rasismin merkityksestä.
Owens toimi 1970-luvun ajan Yhdysvaltain olympiakomitean johtokunnassa. Hän piti julkisia luentoja, joissa hän muisteli urheilu-uraansa, antoi ohjeita menestykseen ja kertoi luottamuksestaan amerikkalaiseen unelmaan.
Viimeiset vuodet

Owens asui viimeiset vuotensa Arizonassa. Hän kuoli Tucsonissa 31. maaliskuuta 1980 keuhkosyöpään. Hänen hautajaisiinsa Chicagossa osallistui tuhansia ihmisiä. Jesse Owensin elämää ja menestyksiä kunnioitetaan Jesse Owens Memorial Park and Museumissa Oakvillessa.
Presidentti Carter sanoi Owensin kuoleman jälkeen: "Ehkäpä kukaan muu urheilija ei symboloi paremmin ihmisen taistoa tyranniaa, köyhyyttää ja rotuennakkoluuloja vastaan".
Yksityiselämä

Owens meni vuonna 1935 naimisiin Minnie Ruth Solomonin kanssa. Pari sai liittonsa aikana kolme tytärtä.
Kunnianosoitukset

Presidentin vapaudenmitali (USA, 1976)
Owensille myönnettiin postuumisti vuonna 1990 kongressin kultainen mitali.
ESPN sijoitti Jesse Owensin listallaan 1900-luvun suurimmista pohjoisamerikkalaisista urheilijoista sijalle 6. Hän oli parhaiten sijoittunut yleisurheilija. Owensin mukaan on nimetty Jesse Owens Memorial Stadium Columbuksessa, Ohiossa. Vuonna 2016 ensi-iltansa saaneessa Olympic Pride, American Prejudice -dokumenttielokuvassa kerrotaan Owensin, ja muiden vuoden 1936 kesäolympialaisiin osallistuneiden afroamerikkalaisten, kisamatkasta.
Aiheesta muualla

Kuvia tai muita tiedostoja aiheesta Jesse Owens Wikimedia Commonsissa
Miesten 200 metrin juoksun olympiavoittajat
Miesten pituushypyn olympiavoittajat
Owens vuonna 1936.
JerAx

| JerAx> Henkilötiedot |
| --- | --- |
Koko nimi:  Jesse Vainikka
Syntynyt: 7. toukokuuta 1992 (ikä 32)
Kansalaisuus:   Suomi
Elektronisen urheilun pelaaja
Pelaajanimi:  JerAx
Aktiivisena:  2013–2020, 2021-2022
Nyk. joukkue:  -
Rooli:  Support
Peli:  Dota 2
Mestaruudet:  2018, 2019 
Aiheesta muualla
jerax.gg
Jesse ”JerAx” Vainikka (s. 7. toukokuuta 1992) on suomalainen Dota 2 -videopelin ammattilainen. Vainikka on tienannut noin 5,7 miljoonaa euroa ja voittanut kaksi maailmanmestaruutta.
Vainikka aloitti Dota 2:n pelaamisen kilpailullisesti vuonna 2013. Hänen ensimmäinen ammattilaisseuransa oli ruotsalainen QPAD Red Pandas vuonna 2013. Sen jälkeen hän pelasi muun muassa Team Liquidissa ennen kuin liittyi eurooppalaiseen Team OG:hen vuonna 2016.
Vainikan suurimpiin saavutuksiin kuuluvat maailman suurimman elektronisen urheilun turnauksen, Dota 2 -pelin maailmanmestaruusturnaus The Internationalin voittaminen kahdesti, vuosina 2018 ja 2019. Vainikan edustama Team OG oli ensimmäinen joukkue, joka on voittanut turnauksen kahtena vuonna peräkkäin. Tammikuussa 2020 Vainikka kertoi lopettavansa peliuransa. Vainikka palasi vuonna 2021 Dota 2 -ammattilaisten pariin liittymällä Evil Geniusin riveihin. Evil Genius suoriutui heikosti ESL One Stockholm Major turnauksessa, jonka jälkeen JerAx poistui joukkueesta. Hän ilmaisi twitterin välityksellä halunsa jatkaa support tai valmentajan roolissa.
Aiheesta muualla

Vainikan Twitch-pelikanava
Jokivarren kansakoulu

Jokivarren kansakoulu voi tarkoittaa seuraavia kansakouluja:
Jokivarren kansakoulu (Alavus)
Jokivarren kansakoulu (Helsingin mlk)
Jokivarren kansakoulu (Jyväskylä)
Jokivarren kansakoulu (Jämsä)
Jokivarren kansakoulu (Kärsämäki)
Jokivarren kansakoulu (Pielavesi)
Jokivarren kansakoulu (Soini)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jokivarren kansakoulu”, voi hakea sivunnimihaulla, laajalla sivunnimihaulla tai tekstihaulla.
Salibandyn Euroopan-mestaruuskilpailut 1994

Salibandyn Euroopan-mestaruuskilpailut 1994 oli ensimmäinen salibandyn kansainvälinen arvoturnaus. Ne järjestettiin Suomessa Helsingissä. Osallistujamaita oli kahdeksan, jotka jaettiin kahteen neljän joukkueen alkulohkoon, joista kaksi parasta pääsi välieriin. Mestaruuden vei Ruotsi voittamalla loppuottelussa Suomen. Sveitsi otti pronssia voitettuaan pronssiottelussa Norjan.
Alkulohkot > Lohkon A sarjataulukko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Suomi | 3 | 3 | 0 | 0 | 23 | 5 | 6 |
| 2 |  Ruotsi | 3 | 2 | 0 | 1 | 42 | 8 | 4 |
| 3 |  Venäjä | 3 | 1 | 0 | 2 | 5 | 22 | 2 |
| 4 |  Tanska | 3 | 0 | 0 | 3 | 6 | 41 | 0 |